wickkiey/tamil-wikipedia-chunked huggingface dataset:
# போலந்து-லித்துவேனியா பொதுநலவாயம்

**போலந்து-லித்துவேனியா பொதுநலவாயம்** (Polish–Lithuanian Commonwealth), போலந்து இராச்சியம் (1385-1569), லித்துவேனியப் பெரிய டியூக்ககம் என்பன இணைந்து 1569 ஆம் ஆண்டில் உருவாக்கப்பட்டது. இது 16 மற்றும் 17 ஆம் நூற்றாண்டுகளில் ஐரோப்பாவின் மிகப் பெரிய, கூடிய மக்கள்தொகை கொண்ட நாடுகளில் ஒன்றாகவும் விளங்கியது. போலந்து-லித்துவேனியா பொதுநலவாயம் (ஐக்கியம் ; 17ம் நூற்றாண்டிலிருந்து போலந்து குடியரசு ' என்றும் 1791க்கு பின் போலந்து பொதுநலவாயம் என்றோ போலந்னே குடியரசு என்றோ அழைக்கப்பட்டது) போலந்தையும் லித்துவேனியாவையும் ஓரே குடையின் கீழ் (மன்னரின் கீழ்) ஆளப்பட்ட நிலப்பகுதியாகும். 16-17ம் நூற்றாண்டு ஐரோப்பாவில் 390,000 சதுர மைல் உடைய இதுவே அதிக மக்கள்தொகை கொண்ட நாடாகும். இது பல்லின மக்கள் வாழும் இடமாகவும் 17ம் நூற்றாண்டில் உச்சத்தில் இருந்த போது 11 மில்லியன் மக்கள்தொகை கொண்டதாகவும் விளங்கியது. சூலை 1569ல் ஐக்கிய டப்லின் என்று இது உருவானது. ஆனால் உண்மையான ஐக்கியம் போலந்து மன்னரசும் லித்துவேனிய மன்னரசும் லித்துவேனிய அரசின் சோகய்ல போலந்திற்கு மன்னன் (1386) ஆகியபோது ஏற்பட்டது. 1772ல் உண்டான போலந்தின் முதல் பிரிவினையின் போது பொதுநலவாயம் சிதறி 1795ல் போலந்தின் மூன்றாம் பிரிவினையின் போது மறைந்தது.  
தற்கால நாடுகளைப்போல் இவ்வைக்கியம் சில சிறப்புகளை கொண்டிருந்தது. இதன் அரசியலமைப்பு மன்னரின் அதிகாரத்தையும் சட்டத்தை கொண்டு அறிஞர் குழுவால் கட்டுப்படுத்தக்கூடியதாக இருந்தது. இம்முறையே தற்கால மக்களாட்சி, அரசியல்சட்ட முடியாட்சி, கூட்டாட்சி போன்றவற்றுக்கு முன்னோடியாக இருந்தது. பொதுநலவாயத்தில் இரு நாடுகளும் சமமாக இருந்தாலும் இவற்றில் போலந்து ஆதிக்கமுள்ளதாக இருந்தது.  
இந்தப் புதிய ஒன்றியம், சமகாலத்து நாடுகளுக்குத் தனித்துவமான பல இயல்புகளைக் கொண்டதாக விளங்கியது. பொதுநலவாயத்தின் அரசியல் முறைமை, அரசரின் அதிகாரத்தின் மீது கடுமையான கட்டுப்பாடுகளைக் கொண்டிருந்தது. இக் கட்டுப்பாடுகள், பிரபுக்களினால் கட்டுப்படுத்தப்பட்ட சட்டவாக்கச் சபையினால் உருவாக்கப்பட்டன. இம் முறைமை, நவீன கருத்துருக்களான குடியாட்சி, அரசியல்சட்ட முடியாட்சி, கூட்டாட்சி போன்றவற்றுக்கு முன்னோடியாக விளங்கியது. இவ்வொன்றியத்தின் கூறுகளான இரண்டு நாடுகளும் முன்னர் சமநிலையில் இருந்த போதும் ஒன்றியத்தில் போலந்து முக்கியத்துவம் கூடிய கூட்டாளியாகக் காணப்பட்டது. காலத்துக்குக் காலம் அளவுகள் வேறுபட்டுக் காணப்பட்டபோதும், போலிய-லித்துவேனியப் பொதுநலவாயம், உயரளவிலான இனப் பல்வகைமையையும், வழமைக்கு மாறான மத நல்லிணக்கத் தன்மையும் கொண்டிருந்தது. போலந்து-லித்துவேனியா பொதுநலவாயம் பெருமளவு இன வேறுபாடுகளையும் சமய சகிப்புதன்மை உள்ளதாகவும் இருந்தது. இது வார்சா கூட்டிணைவின் உட்கூறால் உறுதிப்படுத்தப்பட்டிருந்தது எனினும் பிற்காலத்தில் சமய சுதந்திரம் முழுதாக இல்லை.  
இப் பொதுநலவாயம் பல பத்தாண்டுகள் இணையற்ற அதிகாரமும், பெருமையும் கொண்டு விளங்கிய பின்னர் நீண்ட அரசியல், படைத்துறை, பொருளாதார வீழ்ச்சிக் காலகட்டத்துக்குள் புகுந்தது. வளமாக பல ஆண்டுகள் இருந்த இவ்வைக்கியம் it entered a period of protracted political, அரசியல், பொருளாதாரம், இராணுவ அளவில் வலுவிழக்கத் தொடங்கியது . இதைப்பயன்படுத்தி 18ம் நூற்றாண்டின் தொடக்கத்தில் 1795 ஆம் ஆண்டில், வலிமை பொருந்திய அயல் நாடுகளான ஆசுத்திரியா, பிரசியா, உருசியா ஆகியவற்றால் இல்லாது ஒழிக்கப்பட்டது. இதன் மறைவிற்கு சிறிது காலத்துக்கு முன்பு மே 3 , 1791ல் பெரும் சீர்திருத்தங்கள் அரசலமைப்பு மூலம் ஏற்பட்டன. இதுவே நவீன ஐரோப்பாவின் முதல் எழுத்துப்பூர்வமான அரசியலமைப்பாகும். உலக அளவில் இது இரண்டாவது. முதல் எழுத்துப்பூர்வமான அரசியலமைப்பு ஐக்கிய அமெரிக்காவினுடையது.
# போலந்து-லித்துவேனியா பொதுநலவாயம்

## பொருளாதாரம்

பொதுநலவாயத்தில் உற்பத்தியான தானியங்கள் வணிகத்துக்கு போதுமான அளவில் உபரியாக இருந்தன. இக்கால கட்டம் பொதுநலவாயத்தின் தானிய வணிகத்தின் சிறந்ததாக இருந்ததுடன் இம்முறை பொதுநலவாயத்தின் ஆளும் வர்க்கத்திற்கு ஏற்றதாக இருந்தது. 17ம் நூற்றாண்டில் பொதுநலவாயத்தின் பொருளாதாரம் நலிவடைய ஆரம்பித்தது. போர்கள், சாலை கட்டமைப்புகளை மேம்படுத்தாதது ஆகியவை வணிகத்தை பெரிதும் பாதித்தன. விளைநிலங்களில் இருந்த தொழிலாளிகள் பிரபுக்களின் கட்டுப்பாட்டில் இருந்து விடுபட தலைப்பட்டனர். இதனால் நிலங்களில் வேலை செய்யும் தொழிலாளிகளுக்கு கடும் கட்டுப்பாடுகள் விதிக்கப்பட்டன, அவர்களின் வேலைப்பளு அதிகரிக்கப்பட்டது, அவர்களின் சுதந்திரம் கட்டுப்படுத்தப்பட்டது,  
17ம் நூற்றாண்டில் பொதுநலவாயத்தின் நகர மக்கள் தொகை 20% இருந்தது, இது அக்காலத்தில் மற்ற மேற்கு ஐரோப்பிய நாடுகளின் நகர மக்கள் தொகையை விட குறைவாகும். தோராயமாக நெதர்லாந்திலும் இத்தாலியிலும் நகர மக்கள் தொகை 50% இருந்தது. விவசாயமே பொதுநலவாயத்தின் முதன்மையாக இருந்ததாலும் விவசாய தொழிலாளர்கள் மேல் பிரபுக்களுக்கு இருந்த செல்வாக்காலும் நகரமயமாக்கம் மெதுவாக நடந்தது, தொழில் துறை வளர்ச்சியும் மெதுவாக இருந்தது. 16ம் நூற்றாண்டில் மேற்கு ஐரோப்பாவிற்கு தானியம், கால்நடை, உரோமம் போன்றவற்றை ஏற்றுமதி செய்தது, மேற்கு ஐரோப்பிவிற்கான ஏற்றுமதியில் இம்மூன்றும் 90% ஆகும்.  
பொதுநலவாயம் ஐரோப்பாவின் பெரிய தானிய ஏற்றுமதியாளராக இருந்த போதிலும் உற்பத்தியில் பெரும் பங்கு உள்நாட்டிலேயே பயன்படுத்தப்பட்டது. 1560-70 காலப்பகுதியில் போலந்து அரசும் பிரைசியாவும்(செருமன் பேரரசு) தோராயமாக 113,000 டன் தானியத்தை பயன்படுத்தின. 16ம் நூற்றாண்டில் பொதுநலவாயத்தில் சராரசரியாக ஆண்டுக்கு 120,000 டன் தானியம் உற்பத்தி செய்யப்பட்டது. இதில் 6% ஏற்றமதி செய்யப்பட்டது, 19% நகரப்பகுதியில் பயன்படுத்தப்பட்டது, மீதி உள்ளது கிராமப்பகுதிகளில் பயன்படுத்தப்பட்டது.  
விவசாய நில பண்ணை முதலாளிகள் 80% வணிகத்தை கட்டுக்குள் வைத்துள்ள கதான்ஸ்க் நகர வணிகர்களிடம் வழக்கமாக ஒப்பந்தம் செய்து கொள்வார்கள். தானியங்கள் கதான்ஸ்க் நகரத்துக்கு கொண்டு வரப்பட்டு அங்கிருந்து கப்பல் வழியாக மற்ற நாடுகளுக்கு ஏற்றுமதியாகும். விசுத்துலா மற்றும் அதன் துணை ஆறுகளும் தானிய போக்குவரத்துக்கு பயன்பட்டன. 1569ல் அகுசுடவ் நகரமானது டச்சு பகுதியிலிருந்து போலந்து பகுதிக்கு வருபவர்களுக்கு சுங்கசாவடியாக விளங்கியது. இதனால் அருகிலிருந்த குராட்னவ் நகரத்துக்கு (தற்போது பெலருசுவில் உள்ளது) மதிப்பு கூடியது. நெதர்லாந்திலிருந்தும் பிளாண்டர்சுலிருந்தும் வரும் கப்பல்கள் கதான்ஸ்க் நகரிலிருந்து தானியங்களை ஆண்ட்வெர்புக்கும் ஆம்சுடர்டமுக்கும் கொண்டு சென்றன. தானியங்கள் மட்டுமல்லாமல் பல்வேறு பொருட்களும் ஏற்றுமதியாகின. நிலப்பகுதி வழியாக கால்நடைகள் ஏற்றுமதியாகின. வைன், பழங்கள், ஆடம்பர பொருட்கள், துணிகள், மீன், இரும்பு, கருவிகள் போன்றவை இறக்குமதியாகின.  
16ஆம் 17ஆம் நூற்றாண்டுக்கு இடைப்பட்ட காலத்தில் பொதுநலவாயத்தின் வணிகத்தில் ஏற்றுமதியில் இருந்து வரும் பணத்தை விட இறக்குமதி மூலம் செல்லும் பணம் அதிகமாகியது. கண்டுபிடிப்புக் காலத்தின் காரணமாக புதிய வணிக பாதைகள் உருவாக்கப்பட்டு பழைய வணிக பாதைகள் மதிப்பிழந்தன. ஐரோப்பாவிற்கும் ஆசியாவிற்கும் வணிக கூட்டங்கள் செல்லும் சாத்து வழி என்னும் சிறப்பையும் பொதுநலவாயம் இழந்தது. எனினும் பொதுநலவாயத்தின் வழியாக ஒரு பகுதியின் பொருட்கள் மற்றொரு பகுதிக்கு சென்றன. பாரசீகத்திலிருந்து பொதுநலவாயம் வழியாக மேற்கு ஐரோப்பிய நாடுகள் பெற்ற கம்பளம் போலந்து கம்பளம் எனப்பட்டது.
# போலந்து-லித்துவேனியா பொதுநலவாயம்

## பண்பாடு

### அறிவியலும் இலக்கியமும்

ஐரோப்பாவின் தற்கால சமூக, அரசியல் எண்ணங்கள் வளர்ந்ததில் சிறப்பு இடம் பொதுநலவாயத்திற்கு உண்டு. இதன் தனித்துவமான அரசியல் முறை பல்வேறு அறிஞர்களால் பாராட்டப்பட்டது. இங்கு கத்தோலிகர்கள், யூதர்கள், இசுலாமியர்கள், பழமைவாதிகள், சீர்திருத்தவாதிகள் என பல மதத்தவர்கள் வாழ்ந்த போதிலும் சமய நல்லுணர்வு மிகுந்து இருந்தது. பிரித்தானிய, அமெரிக்க ஓரிறையாளர்களுக்கு முன்னோடியான போலந்து சகோதரர்கள் என்ற கிறுத்துவப் பிரிவு பொதுநலவாயத்தில் வளர்ந்தாகும்.  
1364ல் உருவாக்கப்பட்ட உலகின் பழமையான பல்கலைக்கழகங்களில் ஒன்றான கிராக்கோவிலுள்ள கியாகெல்லோவும் 1579ல் உருவாக்கப்பட்ட வில்னியஸ் பல்கலைக்கழகமும் இணைந்து பொதுநலவாயத்தின் அறிவியல் மையமாகவும் அறிஞர்கள் கூடும் இடமாகவும் திகழ்ந்தன. 1773ல் கோமிச எடுகேசி நரோடோவெச் (Komisja Edukacji Narodowej) என்ற உலகின் முதல் தேசிய கல்வி அமைச்சகம் உருவாகியது.  
வரலாற்று அறிஞரான மார்டின் கிரோமர் (1512-1589), வேதியியலாளர் மைக்கேல் செட்சிவோச்சு (1566-1636), கணிதம், வானியல், இயற்பியல் என பல துறைகளில் அறிஞராக விளங்கிய சான் புரோசெக், பொறியாளரும் மானுசவியலாளரும், டச்சு மேற்கு இந்திய இராணுவத்தில் அதிகாரியாக பிரேசிலை கைப்பற்ற எசுப்பானிய பேரரசுடன் போர் புரிந்தவருமான கிரிசுசோபல் அரிச்சிவ்விசுகி (1592-1656), இராணுவ பொறியாளரும், பீரங்கி படையின் நிபுணரும் ஏவூர்தியை உருவாக்கியவருமான கசிமிர்சு சிமினோவிச்சு (1600-1651), வானியலாளரும் நிலவு உருவவியலாருமான சோன்னசு கெவிலியசு (1611-1687), இயற்கைவியலாரும், கீழ்திசைவாணரும், நிலப்படவியலாளரும் மிங் அரசமரபின் தூதராக விளங்கியவருமான மைக்கேல் போயம் (1612-1659), கணிதவியலாளரும் பொறியாளருமான ஆடம் ஆடெமன்டி கோசன்சுகி (1631-1700), அசிடிக் யூதத்தை தோற்றுவித்தவெரென கருதப்படும் பால் செம் டோவ் ( הבעל שם טוב ; எபிரேயம்) ) (1698–1760), கணிதவியலாளரும் வானியலாளருமான மார்சின் ஒடலன்சுகி போசோபட் (1728 - 1810), இசுக்காட்டிய அறிஞர் மரபைச் சேர்ந்த மருத்துவரும் அறிஞருமான சான் சான்சன் (1603-1675) போன்றோர் பொதுநலவாயத்தின் அறிவியலாளர்களில் குறிப்பிடத்தக்கவர்கள் ஆவர். 1628ல் செக் நாட்டின் அறிவியலாளரும் ஆசிரியரும் கல்வியாளரும் எழுத்தாளருமான சான் ஏமசு கமீனியசு, அந்நாட்டில் சீர்திருத்தவாதிகள் தண்டிக்கப்பட்டதால் புகலிடம் தேடி பொதுநலவாயத்தை அடைந்தார்.
# போலந்து-லித்துவேனியா பொதுநலவாயம்

## பண்பாடு

### கலையும் இசையும்

கத்தோலிகம் மரவுவாதிகள் என்ற இரு பெரும் சமய பண்பாடுகள் பொதுநலவாயத்தில் இணைந்து நல்லுறுவுடன் இருந்தன. கத்தோலிகர்களின் புனித மேரியை நினைவுபடுத்தும் சின்னங்களும் மரபுவாதிகளின் உலோக ஆடையை பயன்படுத்தும் சின்னங்களும் பெருமளவில் பயன்படுத்தப்பட்டது நல்லுறவு நிலவியதற்கு சான்றாகும். கறுப்பு மடோனா என்கிற மரபுவாதிகளின் சின்னம் இன்றும் போலந்தில் கத்தோலிகர்கள் அதிகம் வாழும் பகுதியில் வணங்கப்படுகிறது. லித்துவேனியாவில் விடியற்காலை கதவின் பெண்மணி என்ற வணங்கப்படுகிறது. மறுமலர்ச்சி காலத்துக்கு பின் தேசியவாதம் பரப்பப்பட்டது போலந்தின் பாரோக்கு கட்டட கலையில் மரபுவாதிகளின் ஓவியமும் போலந்து பாங்கினால் ஊக்கபடுத்தப்பட்ட காசேக் பாரோக்கு பாணி கட்டடக்கலை உருவாக்கப்பட்டது. இப்பாணிகளே கத்தோலிக பாணி கிழக்கு மரபுவழி கலையில் ஊடுறுவ வாய்ப்பாக அமைந்தது.  
சர்மாட்டியன் காலத்தில் பொதுவான கலையாக மரண நிகழ்வின் போதும் மற்ற சில குறிப்படத்தக்க நிகழ்வின் போதும் பொதுநலவாயத்தின் பண்பாட்டை எதிரொலிக்கும் மரணப்பெட்டி ஓவியங்கள் திகழ்ந்தன. விதியாக இவ்வோவியங்கள், மரணப்பெட்டியின் உயர்த்தப்பட்ட முன்பக்கத்தில் ஆறு அல்லது எட்டு பக்கங்கள் உடைய உலோக தகட்டின் மீது வரையப்பட்டன. தேவாலயங்களின் பல்வேறு பகுதிகள் (மேற்கூரை, தூண், நினைவுக்கல், நினைவகம் மற்றும் பல) கருங்கற்களால் கட்டப்பட்டன.
# புனித பவுல் பேராலயம்

**புனித பவுல் பேராலயம்** (*St Paul's Cathedral*) என்பது இலண்டனிலுள்ள அங்கிலிக்கப் பேராலயமும், இலண்டன் ஆயரின் அமைவிடமும், இலண்டன் மறைமாவட்டத்தின் தாய்க் கோவிலும் ஆகும். இது இலண்டன் நகரின் உயர் புள்ளியில், லுகேட் குன்றின் மேல் அமைந்து உள்ளது. இது பவுலுக்கு இத்தேவாலயம் அமைக்கப்பட்ட கி.பி. 604 இல் அர்ப்பணிக்கப்பட்டது. தற்போதுள்ள தேவாலயம் கிறிஸ்டோபர் ரென் என்பவரால் ஆங்கிலேய பரூக் பாணியில் வடிவமைக்கப்பட்டு 17 ஆம் நூற்றாண்டின் பிற்பகுதியில் கட்டப்பட்டது. இலண்டன் பெரும் தீ விபத்தினால் பாதிக்கப்பட்ட நகரை புணருத்தானம் செய்யும் பாரிய திட்டத்தில் இதுவும் கட்டப்பட்டது.
# வார்ப்புரு:Infobox church/denomination/doc

## Usage

This template is not intended to be used alone, but only in conjunction with . It changes the background colour of the headings in that template depending on the denomination of the church specified in the template, according to the following scheme:  
<>
| Religious Affiliation | Colour | Consistent with |
| --- | --- | --- |
| #BC50A5 |  |  |
| #73C2FB |  |  |
| #FF7F00 |  |  |
| #FF0000 |  |  |
| #007BFF |  |  |
| #FFCF00 |  |  |
| #228B22 |  |  |
| #CC6666 |  |  |
| #FFBF00 |  |  |
| #CA95E4 |  |  |
| #BFFF00 |  |  |
| #EEDC82 |  |  |
| #FFCC99 |  |  |
| *Everything else defaults to* | #CCCC99 | } |
</>  
For consistency, this template uses the same colours as those used in as far as possible: see Template:Infobox religious building/doc#Automatic coloring.  
When darker colours are used, the heading text is rendered in white by the template .  
Before changing the colours in this template, or inserting new denominations and colours, please discuss the matter with other editors at "Template talk:Infobox church". Thanks.  
<includeonly>  
</includeonly>
# பாகா

**பாகா** (ஆங்கிலம்: Baga) கோவாவில் உள்ள கடற்கரைக்குப் பெயர் பெற்ற கிராமம் ஆகும். இது வடக்கு கோவாவில் உள்ளது. இது பனாஜி/பஞ்சிம் பேருந்து நிறுத்தத்தில் இருந்து சுமார் 14 கிலோமீட்டர் தொலைவில் உள்ளது. இது கலங்குட் அதிகார வரம்பில் உள்ளது. கலங்குட் 2 கி.மீ தெற்கே அமைந்துள்ளது.
# பாகா

## பாகா கடற்கரை

பாகா கடற்கரைக்கு உள்நாட்டுச் சுற்றுலா பயணிகள் ஆயிரக் கணக்கில் வருகின்றனர். சின்குரியம், கண்டோலிம், கலங்குட், மற்றும் பாகா ஆகியவை தொடர்ச்சியாக உள்ள கடற்கரைகள் ஆகும். பாகா வட எல்லையிலும், சின்குரியம் தெற்கு எல்லை தொடங்கி, கண்டோலிம், கலங்குட், பாகா கடற்கரையில் முடிகிறது. பாகா கடற்கரை ஓரங்களில் தென்னை மரங்கள் உள்ளன.
# பொன்னம்பலம் குமாரசுவாமி

முதலியார் **பொன்னம்பலம் குமாரசுவாமி** (*Ponnambalam Coomaraswamy*, 7 டிசம்பர் 1849 &ndash; 7 சூன் 1906) என்பவர் இலங்கைத் தமிழ் வழக்கறிஞரும் இலங்கை சட்டவாக்கப் பேரவை உறுப்பினரும் ஆவார்.
# பொன்னம்பலம் குமாரசுவாமி

## ஆரம்ப வாழ்க்கை

1849 டிசம்பர் 7 இல் பிறந்த இவர் யாழ்ப்பாண மாவட்டம், மானிப்பாயைச் சேர்ந்த கேட் முதலியார் அ. பொன்னம்பலம் என்பவருக்குப் பிறந்தார். 1893 இல் இவர் இலங்கை சட்டவாக்கப் பேரவையில் தமிழர்களைப் பிரதிநிதித்துவப் படுத்தும் அதிகாரபூர்வமற்ற உறுப்பினராக சேர் பொன். இராமநாதனிற்குப் பதிலாக நியமிக்கப்பட்டார்.  
யாழ்ப்பாணம் சைவ பரிபாலன சபையின் தலைவராக இருந்து யாழ்ப்பாணம் இந்துக் கல்லூரியை நிறுவுவதற்கு முன்னின்று உழைத்தார். கொழும்பு கொம்பனித் தெருவில் முருகன் கோவில் ஒன்றையும் நிறுவினார்.
# திறந்த ஆட்டம்

**திறந்த ஆட்டம்** அல்லது **இரட்டை இராசாவின் சிப்பாய் திறப்பு***(Open game)* என்பது **1. e4 e5** எனும் நகர்த்தல்களுடன் தொடங்கும் சதுரங்கத் திறப்பாகும். வெள்ளை தனது இராசாவின் சிப்பாயை இரு கட்டங்கள் முன்னே நகர்த்த கருப்பும் அதே போல் நகர்த்துவது திறந்த ஆட்டம் வகையாகும். 1.e4 நகர்த்தலுக்குப் பதிலாக கருப்பு e5 தவிர்த்த வேறு நகர்த்தல்களைச் செய்தால் அது அரை-திறந்த ஆட்டம் அல்லது ஒற்றை இராசாவின் சிப்பாய் ஆட்டம் எனப்படும்.  
திறந்த ஆட்டம் என்பது சில வேளைகளில் செங்குத்து வரிசைகள், கிடை வரிசைகள் மற்றும் மூலை விட்டங்கள் ஆகியன திறந்திருக்கும் ஒரு சதுரங்க ஆட்ட நிலையையும் குறிக்கும். பொதுவாக அமைச்சர்கள் குதிரைகளை விட பலம் வாய்ந்தனவாக இருக்கின்றனர், ஏனென்றால் திறந்த சதுரங்கப் பலகையில் மந்திரிகளால் நீண்ட தூரத்தை கண்காணிக்க முடியும்.
# சிறந்த நடிகைக்கான பிலிம்பேர் விருது - தமிழ்

**சிறந்த நடிகைக்கான பிலிம்பேர் விருது - தமிழ்** என்பது பிலிம்பேர் என்ற இதழால் 1972 ஆம் ஆண்டு முதல் வருடாந்தம் தென்னிந்திய பிலிம்பேர் விருதுகள் பிரிவின் கீழ் வழங்கப்படும் விருதாகும். இவ்விருது தமிழகத் திரைப்படத்துறையில் சிறப்பான நடிப்பை வெளிப்படுத்தும் நடிகைக்கு வழங்கப்படுகிறது.
# சிறந்த நடிகைக்கான பிலிம்பேர் விருது - தமிழ்

## விருது பெற்றவர்கள்

| ஆண்டு | நடிகை | திரைப்படம் | சான்றுகள் |
| --- | --- | --- | --- |
| 2018 | திரிசா | *96* |  |
| 2017 | நயன்தாரா | *அறம்* |  |
| 2016 | ரித்திகா சிங் | *இறுதிச்சுற்று* |  |
| 2015 | நயன்தாரா | *நானும் ரௌடி தான்* |  |
| 2014 | மாளவிகா நாயர் | *குக்கூ * |  |
| 2013 | நயன்தாரா | *ராஜா ராணி* |  |
| 2012 | சமந்தா | *நீ தானே என் பொன்வசந்தம்* |  |
| 2011 | அஞ்சலி | *எங்கேயும் எப்போதும்* |  |
| 2010 | அஞ்சலி | *அங்காடித் தெரு* |  |
| 2009 | பூஜா | *நான் கடவுள்* |  |
| 2008 | பார்வதி மேனன் | *பூ* |  |
| 2007 | பிரியாமணி | *பருத்தி வீரன்* |  |
| 2006 | பாவனா | *சித்திரம் பேசுதடி* |  |
| 2005 | அசின் | *கஜினி* |  |
| 2004 | சந்தியா | *காதல்* |  |
| 2003 | லைலா | *பிதாமகன்* |  |
| 2002 | சிம்ரன் | *கன்னத்தில் முத்தமிட்டால்* |  |
| 2001 | லைலா | *நந்தா* |  |
| 2000 | ஜோதிகா | *குஷி* |  |
| 1999 | ரம்யா கிருஷ்ணன் | *படையப்பா* |  |
| 1998 | கௌசல்யா | *பூவேலி* |  |
| 1997 | மீனா | *பாரதி கண்ணம்மா* |  |
| 1996 | சுருதி | *கல்கி* |  |
| 1995 | மனிசா கொய்ராலா | *பம்பாய்* |  |
| 1994 | ரேவதி | *பிரியங்கா* |  |
| 1993 | ரேவதி | *மறுபடியும்* |  |
| 1992 | ரேவதி | *தேவர் மகன்* |  |
| 1991 | கௌதமி | *நீ பாதி நான் பாதி* |  |
| 1990 | ராதிகா | *கேளடி கண்மணி* |  |
| 1989 | பானுப்பிரியா | *ஆராரோ ஆரிரரோ* |  |
| 1988 | அர்ச்சனா | *வீடு* |  |
| 1987 | ராதிகா | *நீதிக்குத் தண்டனை* |  |
| 1986 | ராதிகா | *தர்ம தேவதை* |  |
| 1985 | ராதா | *முதல் மரியாதை* |  |
| 1984 | சரிதா | *அச்சமில்லை அச்சமில்லை* |  |
| 1983 | லட்சுமி | *உண்மைகள்* |  |
| 1982 | பூர்ணிமா ஜெயராம் | *பயணங்கள் முடிவதில்லை* |  |
| 1981 | ஸ்ரீதேவி | *மீண்டும் கோகிலா* |  |
| 1980 | சரிதா | *வண்டிச்சக்கரம்* |  |
| 1979 | சோபா | *பசி* |  |
| 1978 | லதா | *வட்டத்துக்குள் சதுரம்* |  |
| 1977 | சுஜாதா | *அவர்கள்* |  |
| 1976 | சுஜாதா | *அன்னக்கிளி* |  |
| 1975 | சுஜாதா | *உறவு சொல்ல ஒருவன்* |  |
| 1974 | லட்சுமி | *திக்கற்ற பார்வதி* |  |
| 1973 | ஜெயலலிதா | *சூர்யகாந்தி* |  |
| 1972 | ஜெயலலிதா | *பட்டிக்காடா பட்டணமா* | } |
# தொலைபேசி இலக்கத் திட்டம்

**தொலைபேசி இலக்கத் திட்டம்** என்பது, புவியியல் ரீதியாக ஒரு குறிப்பிட்ட இடத்தில் உள்ள தொலைபேசி எண்களுக்கு ஒதுக்கீடு செய்யப்பட்ட ஓர் இலக்கத் திட்டமாகும். இந்த இலக்கத் திட்டத்தின்படி, தொலைபேசி எண்களுக்கு முன்னால் ஒரு குறியீடு கொடுக்கப்படும். தொலைபேசியின் முன் குறியீடு ஓர் இலக்கம், இரு இலக்கங்கள் அல்லது மூன்று இலக்கங்களைக் கொண்டதாக இருக்கலாம். இதனை **தொலைபேசி குறியீடு** அல்லது **இடக் குறியீடு** (*Area code*) என்றும் அழைப்பது உண்டு.  
ஒரு குறிப்பிட்ட நிலப் பகுதியில் உள்ள தொலைபேசிகளுக்கு ஒரு குறிப்பிட்ட குறியீட்டு எண்கள் கொடுக்கப்படும். அந்தக் குறியீட்டு எண்களுக்கு முன்னால், ஒரு நாட்டின் தேசிய அணுகல் குறியீடும் இருக்கும். உலகின் பல நாடுகளில் "0" எனும் அணுகல் குறியீட்டைப் பயன்படுத்துகிறார்கள். அமெரிக்கா, கனடா போன்ற நாடுகளில் "1" எனும் அணுகல் குறியீட்டைப் பயன்படுத்துகிறார்கள்.  
வேறு நாடுகளுக்கு தொலைபேசி அழைப்புகள் விடுக்கும் போது, தொலைபேசி இடக் குறியீடுகள் மிகவும் அவசியம். அதற்கு நாடுகளின் அணுகல் குறியீடுகளைப் பயன்படுத்துகிறார்கள். ஒரு நாட்டின் அணுகல் குறியீட்டைப் பயன்படுத்தும் போது “+” எனும் குறியீட்டையும் இணைத்துக் கொள்ள வேண்டும். தொலைபேசி எண்களுக்கு இடையில் வரும் நடுக்கோடுகளுக்குப் பதிலாக வெற்று இடைவெளி இருக்க வேண்டும். (எடுத்துக்காட்டு., “+AA BBB CCC CCCC”).
# மணிகண்டம்

**மணிகண்டம்** திருச்சி மாவட்டத்தில் உள்ள ஓர் ஒன்றியம் ஆகும். இது திருவரங்கம் வட்டத்தில் வருகிறது.
# மணிகண்டம்

## ஊராட்சிகள்

இந்த ஒன்றியம் 22 ஊராட்சிகளை கொண்டுள்ளது.  
1. அதவத்தூர் - ADAVATHUR
1. அம்மாப்பேட்டை - AMMAPETTAI
1. அரியாவூர் - ARIYAVUR
1. துரைகுடி - DURAIKUDI
1. இனாம் குளத்தூர் - INAM KULATHUR
1. கே. கள்ளிக்குடி - K.KALLIKUDI
1. குமார வயலூர் - KUMARA VAYALUR
1. மாத்தூர் - MATHUR
1. மேக்குடி - MEKKUDI
1. முடிகண்டம் - MUDIKANDAM
1. என். குட்டப்பட்டு - N. KUTTAPATTU
1. நாச்சிக்குறிச்சி - NACHIKURUCHI
1. நாகமங்கலம் - NAGAMANGALAM
1. பி.என். சத்திரம் - P.N. CHATHIRAM
1. பாகனூர் - PAGANUR
1. புங்கனூர் - PUNGANUR
1. சேதுராப்பட்டி - SETHURAPATTI
1. சோமரசம்பேட்டை - SOMARASAMPETTAI
1. தாயனூர் - THAYANUR
1. திருமலைசமுத்திரம் - THIRUMALAISAMUDRAM
# மணிகண்டம்

## அரசியல்

இந்த ஒன்றியம் திருவரங்கம் சட்டமன்றத் தொகுதியிலும், திருச்சிராப்பள்ளி மக்களவைத் தொகுதியிலும் சேர்க்கப்பட்டுள்ளது.
# மணிகண்டம்

## மேற்கோள்

- திருச்சி மாவட்டத்தில் உள்ள ஊர்கள் - தமிழ்நாடு அரசின் தளத்தில்
# பொன்மொழிகள் (நூல்)

**பொன்மொழிகள்** என்பது பெரியார் ஈ.வே.ராவின் பொன்மொழிகளின் தொகுப்பு நூலாகும். இந்த நூல் 1950இல் அப்போதைய தமிழக அரசால் தடைசெய்யப்பட்டது. பெரியாரின் நூற்றாண்டு விழா ஆண்டையொட்டி 1979இல் எம். ஜி. ஆர். ஆட்சிக் காலத்தில் தடை நீக்கப்பட்டது. தமிழ்க்குடி அரசுப் பதிப்பகம் இந்நூலை மறுபதிப்பாக 17.9.2014 அன்று வெளியிட்டுள்ளது.
இதில் 15 தலைப்புகளாகப் பொன்மொழிகள் உள்ளன.
# பொன்மொழிகள் (நூல்)

## தலைப்புகள்

1. அரசியல்
1. மதம்
1. கடவுள்
1. சமுதாயம்
1. இயக்கம்
1. காங்கிரஸ்
1. ஆட்சி
1. மொழி
1. திருக்குறள்
1. திராவிடர் கழகம்
1. தீண்டாமை
1. பகுத்தறிவு
1. சீர்திருத்தம்
1. பொருளாதாரம்
1. ஆரியம்
# ஆலத்தூர் வட்டம், பாலக்காடு

**ஆலத்தூர் வட்டம்** கேரள மாநிலம் பாலக்காடு மாவட்டத்தில் அமைந்துள்ள
ஐந்து வட்டங்களில் ஒன்றாகும். இந்த வட்டத்தின் தலைமையகமாக ஆலத்தூர் நகரம் உள்ளது. இந்த வட்டத்தின் கீழ் முப்பது வருவாய்க் கிராமங்கள் உள்ளது.
# ஆலத்தூர் வட்டம், பாலக்காடு

## மக்கள் வகைப்பாடு

இந்தியா 2011 ஆம் ஆண்டு மக்கள் தொகை கணக்கெடுப்பின்படி 444,995 மக்கள் இங்கு வசிக்கின்றார்கள். இவர்களில் 216,248 ஆண்கள், 228,747 பெண்கள் ஆவார்கள். ஆலத்தூர் வட்ட மக்களின் சராசரி கல்வியறிவு 89.95% ஆகும், இதில் ஆண்களின் கல்வியறிவு 95.14 %, பெண்களின் கல்வியறிவு 85.27 % ஆகும். இது இந்திய தேசிய சராசரி கல்வியறிவான 59.5% விட கூடியதே. ஆலத்தூர் வட்டம் மக்கள் தொகையில் 45,660 பேர் ஆறு வயதுக்குட்பட்டோர் ஆவார்கள் .
# அங்குசகிரி கொத்தூர் திம்மராய சுவாமி கோயில்

**திம்மராய சுவாமி கோயில்** என்பது கிருட்டிணகிரி மாவட்டத்தின், சூளகிரி வட்டம், மேலுமலைப் பகுதியில் காளிங்கவாரம் ஆஞ்சல், அங்குசகொத்தூரில், அங்குசகிரி என்னும் மலையடிவாரத்தில் உள்ள ஒரு பெருமாள் கோயிலாகும்.
# அங்குசகிரி கொத்தூர் திம்மராய சுவாமி கோயில்

## தோட்டி மலை

அங்குசகிரியின் பழைய பெயர் தோட்டிமலையாகும். இந்த மலை பார்ப்பதற்கு தோட்டியைப்போல (அங்குசம்) அமைந்த காரணத்தால் இந்த மலையை தோட்டிமலை என்றனர். அதனை பிற்காலத்தில் அங்குசகிரி என்று சமசுகிருதமயமாக்கி அழைக்கலாயினர் இம்மலையடிவாரத்தில்தான் இக்கோயில் உள்ளது.
# அங்குசகிரி கொத்தூர் திம்மராய சுவாமி கோயில்

## கோயில் வரலாறு

ஏறக்குறைய 400 ஆண்டுகளுக்கு முன்பு ஓசூர் வட்டம், பேரிகை என்ற சிற்றூரில் அப்புராவ் என்ற சமீந்தார் வாழ்ந்துவந்தார். அவரின் கனவில் தோன்றிய திம்மராய சுவாமி மக்களின் குறைகளைப் போக்க தனக்கு சந்நிதி ஒன்றை அமைக்குமாறு கூறினார். இதையடுத்து மலைகள் சூழ்ந்த இந்த இடத்தில் ஆகமவிதிப்படி சமீந்தாரால் சந்நிதி அமைக்கப்பட்டது.
# அங்குசகிரி கொத்தூர் திம்மராய சுவாமி கோயில்

## கோயில் அமைப்பு

இக்கோயிலானது சுற்றிலும் மலைகள் சூழ்ந்த இயற்கை எழிலார்ந்த இடத்தில் அமைந்துள்ளது. கோயில் முகப்பில் திம்மராயரின் திருப்பாதங்கள் பதிக்கப்பட்டுள்ளன. கோயிலானது அகன்ற பிரகாரத்துடன், மகாமண்டபம், அர்த்த மண்டபம், கருவறை போன்ற அமைப்புளுடன் உள்ளது. கருவறையில் திம்மராயர் நிற்றக்கோலத்தில் காட்சியளிக்கிறார். உற்சவரான திம்மராய சுவாமியுடன் துளசி அம்மனும், இலட்சுமி தேவியும் உடன் உள்ளனர்.
# அங்குசகிரி கொத்தூர் திம்மராய சுவாமி கோயில்

## அமைவிடம்

ஒசூர்- கிருஷ்ணகிரி தேசிய நெடுஞ்சாலையில் ஒசூரில் இருந்து 33 கி.மீ தொலைவில் அங்குசகிரிகொத்தூர் உள்ளது.
# அங்குசகிரி கொத்தூர் திம்மராய சுவாமி கோயில்

## திருவிழா

இக்கோயிலில் சனிக்கிழமைகளில் குறிப்பாக புரட்டாசி சனிக்கிழமைகளில் சிறப்பு வழிபாடு நடத்தப்படுகிறது. ஆண்டுதோறும் பங்குனி மாதம் திருக்கல்யாண உற்சவம், தேர்த் திருவிழா, பல்லக்கு உற்சவம் என நான்கு நாட்கள் சிறப்பாக விழா நடத்தப்படுகிறது. விழாவில் பல்லாயிரக்கணக்கான மக்கள் கூடுகின்றனர்.
# தினக்குரல் (மலேசியா)

**தினக்குரல்** மலேசியாவில் இருந்து வெளிவரும் தமிழ் நாளிதழ். 2012 பிப்ரவரி 9-இல் இருந்து வெளியீடு செய்யப் படுகிறது. இதன் தலைமை ஆசிரியர் பி.ஆர்.இராசன். 36 ஆண்டுகள் இதழியல் அனுபவம் உடையவர். நிர்வாக இயக்குநர் அருள்குமார். இவர் காலஞ்சென்ற மலேசிய நண்பன் தலைமை ஆசிரியர் ஆதி குமணன் அவர்களின் புதல்வராவார்.  
நாள்தோறும் 31,000 பிரதிகளும், ஞாயிற்றுக் கிழமைகளில் 47,000 பிரதிகளும் அச்சிடப் படுகின்றன. இந்த நாளேட்டின் அலுவலகம், கோலாலம்பூர், சாலான் ஈப்போ, பத்து காம்ப்ளெக்சில் உள்ளது. மலேசிய இந்திய சமூகத்தை வாழ்க்கையின் எல்லா நிலைகளிலும் உயர்த்துவதைத் தினக்குரல் நோக்கமாகக் கொண்டிருக்கிறது.  
மலேசியத் தமிழர்களுக்காக மலேசியா, தமிழ்நாடு, இலங்கை, இந்திய நாட்டு செய்திகள், மற்றும் உலகச் செய்திகளை இந்த செய்தித்தாள் வெளியிடுகிறது. ஏற்கனவே, மலேசியா நாட்டில் தமிழ் நேசன், மலேசிய நண்பன், மக்கள் ஓசை என மூன்று தமிழ் நாளேடுகள் உள்ளன. நான்காவதாக தினக்குரல் வருகிறது. இந்த நாளிதழைத் தொடர்ந்து நம் நாடு, தமிழ் மலர் ஆகிய இரு நாளிதழ்களும் வெளிவருகின்றன.
# தி. சு. நடராஜன்

**தி.சு. நடராசன்** முக்கியமான தமிழறிஞர் ஆவார். பல காலம் பேராசிரியராய்க் கடமையாற்றியவர்.
# தி. சு. நடராஜன்

## பணிகள்

- மதுரை காமராசர் பல்கலைக்கழகம், தமிழியற் புலம், திறனாய்வுத் துறையின் பேராசிரியர், தலைவர்
- போலந்து நாட்டின் வார்சா பல்கலைக்கழகத்தில் வருகைப் பேராசிரியர் (1987 - 90)
- திருநெல்வேலி மனோன்மணியம் சுந்தரனார் பல்கலைக்கழகத்தில் அழைப்புப் பேராசிரியர் (1996-97)
- சாகித்திய அகாதெமியில் தமிழ் ஆலோசனைக் குழு உறுப்பினர்
- ஞானபீடம் தமிழ்த் தேர்வுக் குழு உறுப்பினர்
- *மகாநதி* இலக்கிய இதழ் ஆசிரியர் குழு உறுப்பினர்
- *காந்தள்* இலக்கிய இதழ் ஆசிரியர் குழு உறுப்பினர்
# இயோபின்றெ புஸ்தகம்

**இயோபின்றெ புஸ்தகம்** (Iyobinte Pusthakam) ஒரு மலையாளத் திரைப்படமாகும். இத்திரைப்படத்தின் கதை ஆங்கிலேயரின் காலத்திலும் அதற்குப் பின்னான காலத்திலும் மூணாரில் நடப்பதான வரலாற்றுப் புனைவுக் கதையாகும். இத்திரைப்படத்தை இயக்கியவர் *அமல் நீரத்*. இத்திரைப்படத்தின் இணைத் தயாரிப்பாளரும் அவரே. இத்திரைப்படம் அதன் ஒளிப்பதிவிற்காக பாராட்டப்பட்டது.
இது 2014, மார்ச் மாதம் படமாக்கத் தொடங்கி 2014, ஏப்ரல் ஏழாம் தியதி வெளியிடப்பட்டது. *இயோப்*புக்கும் அவரது மூன்று மகன்களுக்கும் இடையே நடக்கும் நிகழ்வே படமாக்கப்பட்டுள்ளது. இத்திரைப்படத்தின் திரைக்கதையை உருவாக்கியவர் *கோபாலன் சிதம்பரம்*.
# இயோபின்றெ புஸ்தகம்

## நடிகர்கள்

- பகத் பாசில்
- ஜெயசூர்யா
- லால்
- இஷா ஷர்வானி
- பத்மபிரியா
- ரீனு மேத்யூஸ்
- லெனா
- வினாயகன்
- செம்பன் வினோத் ஜோஸ்
- சுர்ஜித் கோபிநாத்
- ஜினு ஜோசப்
- டி. ஜி. இரவி
- ஶ்ரீஜித் இரவி
# திருச்சிராப்பள்ளி நகரத் தொடருந்து நிலையம்

**திருச்சிராப்பள்ளி நகரத் தொடருந்து நிலையம்** (*Tiruchirappalli Town railway station*, நிலையக் குறியீடு:*TPTN*) ஆனது திருச்சிராப்பள்ளி நகரில் திருச்சி–சென்னை இரயில்வே வழித்தட மார்க்கத்தில் அமைந்துள்ள தொடருந்து நிலையங்களில் ஒன்றாகும். மலைக்கோட்டைக்கு அருகில் உள்ள இந்த தொடருந்து நிலையத்தை, காந்தி மார்க்கெட்டுக்கும், சத்திரம் பேருந்து நிலையத்துக்கும் வரும் பயணிகளும் அரியலூர், விருத்தாசலம், கடலூர், விழுப்புரம், பாண்டிச்சேரி, சென்னை, திருப்பதி மற்றும் **வட மாநிலங்களுக்கு** செல்லும் பயணிகள் பயன்படுத்துகின்றனர்.
# ஜெயசூர்யா (நடிகர்)

::இதே பெயரில் ஜெயசூர்யா என்ற துடுப்பாட்ட வீரர் இருக்கிறார்.  
**ஜெயசூர்யா**, தென்னிந்திய திரைப்படத் துறையைச் சேர்ந்தவர். இவர் மலையாளத் திரைப்படங்களில் நடித்துள்ளார்.  
2001ஆம் ஆண்டில் தோஸ்த் என்ற திரைப்படத்தில் சிறிய வேடத்தில் நடித்தார். பின்னர், 2002ஆம் ஆண்டில் வினயன் இயக்கிய ஊமப்பெண்ணினு உரியாடாப்பய்யன் என்ற திரைப்படத்தில் நடித்தார். பின்னர், தமிழில் எடுக்கப்பட்ட என் மன வானில் என்ற திரைப்படத்தின் மலையாளப் பதிப்பிலும் நடித்தார்.
சுவப்னக்கூடு, சதிக்காத சந்து, கிளாஸ்மேட்ஸ் உள்ளிட்ட திரைப்படங்களிலும் நடித்தார். இதுவரை ஐந்து தமிழ்த் திரைப்படங்களில் நடித்துள்ளார்.
# ஜெயசூர்யா (நடிகர்)

## இணைப்புகள்

-
# மேட்டுக்குடி (திரைப்படம்)

__TOC__
# மேட்டுக்குடி (திரைப்படம்)

## நடிகர்கள்

- கார்த்திக்
- நக்மா
- ஜெமினி கணேசன்
- கவுண்டமணி
- மணிவண்ணன்
- திலகன்
- ராஜிவ்
- கசான் கான்
- உதய் பிரகாசு
- விஸ்வநாதன்
- *அல்வா* வாசு
- கவிதா
- கலாரஞ்சனி
- ரகீனா
# திருச்சிராப்பள்ளி மத்திய சிறைச்சாலை

**திருச்சிராப்பள்ளி மத்திய சிறைச்சாலை** தமிழ்நாட்டின் திருச்சிராப்பள்ளி நகரில் அமைந்துள்ளது. 1865 ஆம் ஆண்டு கட்டப்பட்ட இது 289.10 ஏக்கர் (1.1699 ச.கி.மீ.) பரப்பளவு கொண்டது. இந்த சிறை 2517 கைதிகளுக்கு இடமளிக்கும் வகையில் கட்டப்பட்டுள்ளது. சிறையின் முகப்பில் கைதிகளாலேயே நடத்தப்படும் உணவகம் உள்ளது.
# திருச்சிராப்பள்ளி மத்திய சிறைச்சாலை

## இணைப்புகள்

- Tamil Nadu Prison Department
# சுல்தான் அசுலான் சா சாலை, கோலாலம்பூர்

**ஈப்போ சாலை** அல்லது **ஜாலான் ஈப்போ** (ஆங்கிலம்: *Jalan Ipoh*); தற்போது **சுல்தான் அசுலான் சா சாலை** (ஆங்கிலம்: *Jalan Sultan Azlan Shah*), என்பது மலேசியாவின் கோலாலம்பூர் மாநகரில் உள்ள முக்கிய சாலைகளில் ஒன்றாகும். கோலாலம்பூர் மாநகராட்சி, (*Kuala Lumpur City Hall*) (**DBKL**) 2014 நவம்பர் 26-ஆம் தேதி, *ஜாலான் ஈப்போ* எனும் பெயரை *ஜாலான் சுல்தான் அசுலான் சா* என மாற்றம் செய்தது.  
மலேசியாவின் மாமன்னர்களின் பெயர்களை கோலாலம்பூர் சாலைகளுக்குச் சூட்டுவது என கோலாலம்பூர் மாநகராட்சி முடிவு செய்தது.
# சுல்தான் அசுலான் சா சாலை, கோலாலம்பூர்

## சந்திப்புகள்

| குறிப்புகள் |  |  |  |
| --- | --- | --- | --- |
| கெப்போங் சுற்றுவழி | **மேற்கு**
கெப்போங்
சுங்கை பூலோ
கோலா சிலாங்கூர்  
**கோலாலம்பூர்-ரவாங் நெடுஞ்சாலை**  
**வடக்கு**
ஈப்போ
ரவாங்  
**தெற்கு**
கோலாலம்பூர்
செராஸ்
சிரம்பான் | சுற்றுவழி சந்திப்பு |  |
| **பத்து** |  |  |  |
| தாமான் பத்து |  |  |  |
| தாமான் கோக் லியான் |  |  |  |
| தாமான் ஈசுடர்ன் |  |  |  |
| தாமான் சிகாம்புட் |  |  |  |
| தாமான் ரெயின்போ |  |  |  |
| தாமான் காயா |  |  |  |
| வேறு வழிகள் |  |  |  |
| **சிகாம்புட்** | **மேற்கு**
**சிகாம்புட் சாலை**
சிகாம்புட்  
**துங்கு அப்துல் ஆலிம் சாலை (டூத்தா சாலை)**
டூத்தா சாலை
டூத்தா நிறுத்தம்
**புது கிள்ளான் பள்ளத்தாக்கு விரைவுச்சாலை**
ஈப்போ
கிள்ளான்
கோலாலம்பூர் பன்னாட்டு வானூர்தி நிலையம்
ஜொகூர் பாரு | வடக்கில் இருந்து |  |
| வேறு வழிகள் |  |  |  |
| தாமான் மில்லியன் |  |  |  |
| கம்போங் காசிப்பிள்ளை |  |  |  |
| **தொடருந்து கடவை** |  |  |  |
| பெர்கெந்தியான் சாலை | **வடகிழக்கு**
**பெர்கெந்தியான் சாலை**
செந்தூல் இரயில்வே கிடங்கு
செந்தூல் பயணிகள் நிலையம் | T-சந்திப்புகள் |  |
| செந்தூல் சாலை | **வடக்கு**
**செந்தூல் சாலை**
செந்தூல்
குவாந்தான் | T-சந்திப்புகள் |  |
| கே.எல்.எம்.ஆர்.ஆர்.1 | **கோலாலம்பூர் மத்திய சுற்றுச்சாலை 1**
**துன் ரசாக் சாலை (ஜாலான் பெக்கிலிலிங்)**  
**தென்மேற்கு**
ஈப்போ
பெட்டாலிங் ஜெயா  
**கிழக்கு**
கே.எல்.சி.சி
அம்பாங்
சிரம்பான்
மலாக்கா
ஜொகூர் பாரு | சந்திப்பு |  |
| ராஜா லாவுட் சாலை | **ராஜா லாவுட் சாலை** | **நுழைவழி தடை** |  |
| **கோலாலம்பூர்**
சௌக்கிட் | **வடக்கு**
**கெந்திங் கிள்ளான் - பகாங் நெடுஞ்சாலை**
**பகாங் சாலை**
துன் ரசாக் சாலை (KLMRR 1)
செத்தாபாக்
குவாந்தான்  
**கிழக்கு**
**ராஜா மூடா அசீசு சாலை** (Princes Road)'''
கம்போங் பாரு
துன் ரசாக் சாலை (MRR1)
செமாராக் சாலை  
**தெற்கு**
**துவாங்கு அப்துல் ரகுமான் சாலை (Batu Road)**
துன் இசுமாயில் சாலை (IRR)
டாங் வாங்கி சாலை
மெர்டேக்கா சதுக்கம் | சந்திப்புகள் | } |
# குழித்துறை மறைமாவட்டம்

**குழித்துறை மறைமாவட்டம்** என்பது இந்தியாவில் தமிழகத்தின் தெற்கு எல்லையில் அமைந்துள்ள ஒரு உரோமன் கத்தோலிக்க மறைத்தளம் ஆகும். இது கோட்டாறு மறைமாவட்டத்திலிருந்து பிரிக்கப்பட்டு, தனி மறைமாவட்டமாகத் திருத்தந்தை பிரான்சிசு அவர்களால் 2014, திசம்பர் 22ஆம் நாள் நிறுவப்பட்டது.  
இப்புதிய மறைமாவட்டத்தின் முதல் ஆயராகப் பேரருட்திரு ஜெரோம் தாஸ் வறுவேல் என்பவர் நியமிக்கப்பட்டுள்ளார். இவர் சலேசிய சபையின் சென்னை மறைநிலத்தைச் சார்ந்தவர். சலேசிய சபைத் துறவியரின் பயிற்சி இல்லத்தின் தலைவராகச் செயல்பட்டுவந்தார். இவர் ஆயராக 2015-ம் ஆண்டு பிப்ரவரி திங்கள் 24-ம் நாள் கோட்டாறு ஆயர் பீட்டர் ரெமிஜியுஸ் அவர்களால் திருநிலைப்படுத்தப்பட்டார்.
# குழித்துறை மறைமாவட்டம்

### பணித் துறப்பு

ஆயர் ஜெரோம்தாஸ் சில காலமாகவே உடல்நலக் குறைவாக இருந்ததால் திருத்தந்தை பிரான்சிசிடம் மறைமாவட்டப் பொறுப்பிலிருந்து விலகுவதற்காக இசைவு கோரியிருந்தார். அவருடைய கோரிக்கையை ஏற்று, திருத்தந்தை பிரான்சிசு அவர்கள் ஆயருக்கு 2020, ஜூன் 6ஆம் நாள் பணித்துறப்பு வழங்கியதோடு, அதே நேரத்தில் குழித்துறை மறைமாவட்டத்தின் திருத்தூது நிர்வாகியாக (Apostolic Administrator) மதுரை உயர்மறைமாவட்டப் பேராயர் மேதகு அந்தோணி பாப்புசாமி அவர்களை 2020, ஜூன் 6ஆம் நாள் நியமித்தார். அவர் சுமார் மூன்று அரையாண்டுகளுக்கு மேலாக மறைமாவட்ட நிர்வாகங்களை கவனித்து வந்தார்.இந்நிலையில் குழித்துறை மறைமாவட்டத்தின் இராண்டாவது ஆயராக கோட்டாறு மறைமாவட்டத்தை சார்ந்த அருட்பணி.ஆல்பர்ட் ஜார்ஜ் அலெக்ஸாண்டர் அனஸ்தாஸ் அவர்களை திருத்தந்தை.பிரான்சிஸ் 13.1.2024 அன்று நியமித்தார்.  
குழித்துறை மறைமாவட்டத்தின் புதிய ஆயராக மேதகு.ஆல்பர்ட் அனஸ்தாஸ் அவர்கள் குழித்துறை மறைமாவட்ட முதன்மை திருத்தலமான நட்டாலம் புனித தேவசகாயம் பிள்ளை திருத்தலத்தில் வைத்து 24.02.2024 அன்று பொறுப்பேற்றார்.
# குழித்துறை மறைமாவட்டம்

## மறைமாவட்ட வரலாறு

குழித்துறை மறைமாவட்டம் தமிழகத்தின் தென்கோடியில் கன்னியாகுமரி மாவட்டத்தை உள்ளடக்கிய கோட்டாறு மறைமாவட்டத்தின் பகுதியாக இருந்தது. கோட்டாறு மறைமாவட்டம் 1930 வரை கொல்லம் மறைமாவட்டத்தின் பகுதியாக இருந்துவந்தது. அப்போது திருவிதாங்கூர் இராச்சியத்தில் தமிழ் பேசப்பட்ட பகுதியாக அது விளங்கியது.  
கோட்டாறு மறைமாவட்டம் 1930இல் கொல்லம் மறைமாவட்டத்திலிருந்து பிரிக்கப்பட்டு தனி மறைமாவட்டமாக மாறியபோது நான்கு பிரிவுகளை உள்ளடக்கியிருந்தது. அவை கோட்டாறு, குளச்சல், திரித்துவபுரம், முளகுமூடு என்ற நான்கு மறைவட்டங்கள் (vicariates) ஆகும்.  
நிலப்பரப்பில் கோட்டாறு மறைமாவட்டம் சிறிதாக இருப்பினும் மக்கள் தொகை அடர்த்தியில் பெரியதாக விளங்குகிறது. கத்தோலிக்கரும் அங்கு பெரிய எண்ணிக்கையில் உள்ளனர். எனவே, கோட்டாறு மறைமாவட்டத்தில் மறைப்பணி வளர்ச்சி ஏற்படவும் மக்கள் பணி சிறக்கவும் அதை இரண்டாகப் பிரித்தல் நலம் என்ற கருத்து 1970களிலேயே எழுந்தது. இருப்பினும், மேதகு லியோன் தர்மராஜ் கோட்டாறு மறைமாவட்ட ஆயராகப் பொறுப்பேற்ற பின்னரே மறைமாவட்டத்தை இரண்டாகப் பிரிப்பதற்கான முயற்சிகள் வலுப்பெற்றன. தென் பகுதியில் கோட்டாறு மறைவட்டம், குளச்சல் மறைவட்டம் ஆகியவற்றை உள்ளடக்கி ஒரு மறைமாவட்டமும், வட பகுதியில் திரித்துவபுரம் மறைவட்டம், முளகுமூடு மறைவட்டம் ஆகியவற்றை உள்ளடக்கி புதிய மறைமாவட்டமும் உருவாகலாம் என்ற பரிந்துரை முன்வைக்கப்பட்டது. அது கோட்டாறு மறைமாவட்டத்தின் மக்கள் மற்றும் குருக்கள் மன்றம், துறவியர் மன்றம், பொதுநிலையினர் மன்றம் ஆகிய அமைப்புகளின் ஒட்டுமொத்தமான கருத்தாக ஏற்கப்பட்டது.  
இப்பரிந்துரையை ஏற்ற ஆயர் லியோன் தர்மராஜ் தமிழக ஆயர் பேரவை மற்றும் இந்திய ஆயர் பேரவை ஆகியவற்றின் ஆதரவோடு அக்கோரிக்கையை 1995இல் உரோமைத் தலைமைப்பீடத்திற்குக் கொண்டுசென்றார். புதிய மறைமாவட்டம் “குழித்துறை” என்ற பெயரால் அழைக்கப்படும் என்று வத்திக்கான் அறிவித்தது. புதிய மறைமாவட்டத்தின் எல்லைகளைத் துல்லியமாக வரையறுப்பது பற்றிய ஆவணங்கள் சமர்ப்பிக்கப்பட்டன. அதுபோலவே, எந்த மக்கள் குழுக்கள் மறைமாவட்டத்தின் எப்பகுதிகளில் வாழ்கின்றார்கள் என்பது பற்றிய தெளிவும் வழங்கப்பட்டது. மறைமாவட்டத்தைப் பிரிப்பதற்கான முயற்சிகளில் சிறிது தளர்ச்சி ஏற்பட்டது.  
அந்தத் தளர்ச்சிநிலை ஆயர் லியோன் தர்மராஜ் 2007, சனவரி 16ஆம் நாள் காலமானதற்குப் பின்னும், தொடர்ந்தது. ஆயர் பீட்டர் ரெமிஜியுஸ் 2007, சூன் 30இல் புதிய ஆயராகப் பணியேற்றார். கோட்டாறு மறைமாவட்ட மக்கள் தங்கள் கோரிக்கையை மீண்டும் வலியுறுத்தினர்.  
கோட்டாறு மறைமாவட்டப் பகுதியில் பிறந்து வளர்ந்து கத்தோலிக்க சமயத்தைத் தழுவி, தம் சமய நம்பிக்கையின் பொருட்டு உயிர்நீத்த தேவசகாயம் பிள்ளைக்கு முத்திப்பேறுபெற்ற பட்டம் அளிக்கப்பட்ட நிகழ்ச்சி 2012, திசம்பர் 2ஆம் நாள் கோட்டாற்றில் நிகழ்ந்தது. அத்தருணத்தில் கோட்டாறு மறைமாவட்டம் பிரித்தல் பற்றிய கோரிக்கை மீண்டும் ஒருமுறை திருத்தந்தை பதிலாள் முன் வைக்கப்பட்டது. மேலும், 2014, சூலை 26இல் மதுரைப் பேராயரின் பதவியேற்பு விழாவிற்கு வந்திருந்த அவரிடம் மீண்டும் அக்கோரிக்கை சமர்ப்பிக்கப்பட்டது.  
இறுதியாக, குழித்துறை மறைமாவட்டம் உருவாக்கப்பட வேண்டும் என்ற கோட்டாறு மறைமாவட்ட மக்கள் கோரிக்கை 2014, திசம்பர் 22ஆம் நாள் நிறைவேறியது. கோட்டாறு மறைமாவட்டத்திலிருந்து திரித்துவபுரம், முளகுமூடு ஆகிய மறைவட்டங்கள் பிரிக்கப்பட்டு புதிய குழித்துறை மறைமாவட்டம் அந்த நாளில் உருவாயிற்று. எஞ்சிய கோட்டாறு, குளச்சல் ஆகிய இரு மறைவட்டங்கள் புதிய கோட்டாறு மறைமாவட்டமாகத் திகழும். குழித்துறை மறைமாவட்ட உருவாக்கம் குறித்த ஆவணத்தைத் திருத்தந்தை பிரான்சிசு வெளியிட்டார்.
# குழித்துறை மறைமாவட்டம்

## புள்ளிவிவரங்கள்

வத்திக்கான் நகர் வெளியிட்ட செய்தி அறிக்கையில் பின்வரும் தகவல்கள் தரப்பட்டுள்ளன:  
| கோட்டாறு - தாய் மறைமாவட்டம் | பிரிவுக்குப் பின் கோட்டாறு மறைமாவட்டம் | புதிய குழித்துறை மாவட்டம் |  |
| --- | --- | --- | --- |
| *பரப்பளவு*: 1,665 ச.கி.மீ | 750 ச.கி.மீ. | 915 ச.கி.மீ. |  |
| *மொத்த மக்கள் தொகை*: 1,741,350 | 885,865 | 855,485 |  |
| *கத்தோலிக்க மக்கள் தொகை*: 524,706 | 260,484 | 264,222 |  |
| *பங்குத் தளங்கள்*: 181 | 81 | 100 |  |
| *கிளைப் பணித்தளங்கள்*: 171 | 48 | 123 |  |
| *மறைமாவட்டக் குருக்கள்*: 294 | 193 | 101 |  |
| *துறவறக் குருக்கள்*: 67 | 37 | 30 |  |
| *துறவற சகோதரர்கள்*: 14 | 12 | 2 |  |
| *துறவற சகோதரிகள்*: 738 | 471 | 267 |  |
| *குரு மாணவர்கள்*: 166 | 93 | 73 | } |
# குழித்துறை மறைமாவட்டம்

## குழித்துறை மறைமாவட்டத்தின் நில எல்லைகள்

குழித்துறை மறைமாவட்டத்தின் வடக்கிலும் வடகிழக்கிலும் பாளையங்கோட்டை மறைமாவட்டம் உள்ளது. அதன் கிழக்கிலும் தெற்கிலும் புதிய கோட்டாறு மறைமாவட்டம் உள்ளது. குழித்துறை மறைமாவட்டத்தின் தென்மேற்காக இந்தியப் பெருங்கடல், மேற்காக திருவனந்தபுரம் உயர்மறைமாவட்டமும் நெய்யாற்றங்கரை மறைமாவட்டமும் உள்ளன.
# குழித்துறை மறைமாவட்டம்

## புதிய மறைமாவட்டத்தின் பேராலயம்

புதிதாக உருவாக்கப்பட்டுள்ள குழித்துறை மறைமாவட்டம் குழித்துறை நகரின் பகுதியான திரித்துவபுரம் நகரில் மூவொரு இறைவனுக்கு அர்ப்பணிக்கப்பட்டுள்ள கோவிலை மறைமாவட்டக் கோவிலாகக் கொண்டிருக்கும்.
# குழித்துறை மறைமாவட்டம்

## ஆயர் ஜெரோம் தாஸ் வறுவேல்

### வாழ்க்கைக் குறிப்புகள்

குழித்துறை மறைமாவட்டத்தின் முதல் ஆயராக நியமனம் பெற்றுள்ள பேரருட்திரு ஜெரோம் தாஸ் வறுவேல் அவர்களின் வாழ்க்கைக் குறிப்புகள் சுருக்கமாகக் கீழே தரப்படுகின்றன:  
பிறப்பு: சகாயபுரம் பங்கில் படுவூர் என்னும் ஊரில் 1951, அக்டோபர் 21ஆம் நாள் பிறந்தார்.  
கல்வி:  
- கார்மேல் உயர்நிலைப்பள்ளி, நாகர்கோவில்.  
- 1967-68: ஸ்காட் கிறிஸ்தவக் கல்லூரி, நாகர்கோவில்  
- 1968-70: புனித ஞானப்பிரகாசியார் இளங்குருத்துவக் கல்லூரி, நாகர்கோவில், கோட்டாறு மறைமாவட்டம்.  
- 1970-73: மெய்யியல் படிப்பு - தூய இதயக் குருத்துவக் கல்லூரி, பூவிருந்தவல்லி, சென்னை.  
- 1973-76: பொருளாதாரத் துறை இளங்கலைப் படிப்பு - அருளானந்தர் கல்லூரி, கருமாத்தூர், மதுரை.  
- 1976: சலேசிய துறவற சபையில் சேர்வதற்கு முடிவுசெய்தார்.  
- 1976-77: சலேசிய சபையில் துறவற முன்புகுமுகப் பயிற்சி.  
- 1977-78: சலேசிய சபையில் துறவறப் புகுமுகப் பயிற்சி.  
- மே 24, 1978: முதல் வார்த்தைப்பாடு.  
- மே 24, 1981: இறுதி வார்த்தைப்படு.
- 1981-86: இறையியல் படிப்பு - உரோமையில் அமைந்துள்ள சலேசியப் பல்கலைக்கழகம்.  
மேலும், உரோமை சலேசியப் பல்கலைக்கழகத்தில் இறையியலில் இளங்கலை, கல்விபயிற்றுத் துறையில் முதுகலை ஆகிய பட்டங்கள் பெற்றார்.
# குழித்துறை மறைமாவட்டம்

## ஆயர் ஜெரோம் தாஸ் வறுவேல்

### திருநிலைப்பாடு

ஜெரோம் தாஸ் வறுவேல் 1985, ஜூன் 2ஆம் நாள் குருவாகத் திருநிலைப்படுத்தப்பட்டார். அவருக்குக் குருப்பட்டம் அளித்தவர் திருத்தந்தை புனித இரண்டாம் யோவான் பவுல் ஆவார்.
# குழித்துறை மறைமாவட்டம்

## ஆயர் ஜெரோம் தாஸ் வறுவேல்

### குருத்துவப் பணி

ஜெரோம் தாஸ் வறுவேல் பல நிலைகளில் குருத்துவப் பணி ஆற்றியுள்ளார்.
- 1985-86: உரோமையில் சலேசியப் பல்கலைக்கழகத்தில் தம் மேற்படிப்பை நிறைவுக்குக் கொணர்ந்தார்.  
- 1986-90: வெள்ளக் கிணறு சலேசியத் துறவறப் புகுமுக இல்லத்தின் துணைத்தலைவர்.  
- 1990-92: திருப்பத்தூரில் துறவற முன்புகுமுக இல்லத்தின் தலைவர்.  
- 1992-1994: மையம் நகரில் துறவற முன்புகுமுக இல்லத்தின் தலைவர்.  
- 1994-96: திருச்சி நகரில் சலேசிய மாணவர் இல்லத்தின் தலைவர்.  
- 1996-2001: சென்னை-மயிலை உயர்மறைமாவட்டத்தின் இணைப் பெருங்கோவில் பங்குத்தந்தை.  
- 2001-2002: சலேசிய மறைமாநில ஆலோசனைக் குழு உறுப்பினர்.  
- 2001-2002: திருப்பத்தூர் கல்விச் சோலை இயக்குநர்.  
- 2002-2003: எண்ணூர் கல்விச் சோலை இயக்குநர்.  
- 2003-2010: தொன் போஸ்கோ மலை நிறுவன இயக்குநர், தலவாடி, ஈரோடு.  
- 2010-2014: வேலூர் மறைமாவட்டத்தில் உள்ள ஏலகிரி மலையில் அமைந்துள்ள சலேசிய துறவறப் புகுமுக இல்லத்தில் பயிற்சி இயக்குநர்.
# குழித்துறை மறைமாவட்டம்

## மறைவட்டங்கள்

குழித்துறை மறைமாவட்டம் உருவாக்கப்பட்டபோது, முளகுமூடு, திருத்துவபுரம் மறைவட்டங்கள் மட்டுமே செயல்பட்டுவந்தன. மறைமாவட்டத்தின் நிர்வாக வசதிக்காக மேலும் 4 புதிய மறைவட்டங்கள் உருவாக்கப்பட்டது. தற்போதைய மறைவட்டங்கள் முறையே முளகுமூடு, திருத்துவபுரம், காரங்காடு, மாத்திரவிளை, வேங்கோடு மற்றும் புத்தன்கடை ஆகும்.
# பத்தாங்காலி

**பத்தாங்காலி** (ஆங்கிலம்: *Batang Kali*, சீனம்: *峇冬加里*) என்பது மலேசியா, சிலாங்கூர் மாநிலத்தில் உள்ள ஒரு நகரம் ஆகும். இந்த நகரம் உலு சிலாங்கூர் மாவட்டத்தில் அமைந்து இருக்கிறது.  
பத்தாங்காலி நகரம் கோலாலம்பூரில் இருந்து 49 கி.மீ., தஞ்சோங் மாலிம் நகரில் இருந்து 37 கி.மீ. தொலைவில் அமைந்து உள்ளது. சிலாங்கூர் மாநிலத்தில் மிகப் பழமையான நகரங்களில் பத்தாங்காலி நகரமும் ஒன்றாகும்.
# பத்தாங்காலி

## பொது

1948-ஆம் ஆண்டு மலாயா அவசரகாலத்தின் போது பொதுமக்களில் சிலர் சுட்டுக் கொல்லப்பட்டனர். அப்போதைய பிரித்தானிய இராணுவத்தினர் மீது குற்றம் சாட்டப்பட்டது. தங்களுக்கு நீதி கிடைக்க வேண்டும் என்று பாதிக்கப்பட்ட குடும்பத்தினர் போராடி வருகின்றனர்.  
பத்தாங்காலி படுகொலை என்று அழைக்கப்படும் அந்த நிகழ்ச்சி, மலாயா வரலாற்றில் ஒரு கறும்புள்ளியாகும்
# பத்தாங்காலி

## கெந்திங் மலை

மலேசியாவில் பெயர் பெற்ற கெந்திங் மலை எனப்படும் சுற்றுலா தளத்தின் நுழைவாயிலாகவும் பத்தாங்காலி விளங்குகின்றது. சூதாட்ட விடுதிகளுக்கும், பலவகை வணிக நோக்குடைய பூங்காவிற்கும், கெந்திங் மலை புகழ்பெற்றதாகும். பத்தாங்காலியின் புறநகர்ப் பகுதியில் புதிய நகரமைப்பான பண்டார் பாரு பத்தாங்காலி (லிகாமாஸ்) (ஆங்கிலம்: Ligamas) உருவாகி வருகிறது.  
பத்தாங்காலி துரிதமாக வளர்ச்சி பெற்று வருகிறது. நகரின் சுற்று வட்டாரங்களில் பல புதிய நடுத்தர தொழிற்சாலைகள் தோற்றுவிக்கப் பட்டுள்ளன. வங்காள தேசம், மியான்மார், நேப்பாளம் போன்ற நாடுகளைச் சார்ந்த தொழிலாளர்கள், இந்தத் தொழிற்சாலைகளில் அதிக எண்ணிக்கையில் பணிபுரிந்து வருகின்றனர்.
# பத்தாங்காலி

## பத்தாங்காலி தமிழ்ப்பள்ளி

கெந்திங் அடிவாரத்தில் அமைந்து இருக்கும் பத்தாங்காலி தமிழ்ப்பள்ளியில், 1956-ஆம் ஆண்டில் 25 மாணவர்கள் மட்டுமே கல்வி பயின்றனர். அந்தக் காலகட்டத்தில் பழனிச்சாமி என்பவர் அப்பள்ளியின் தலைமயாசிரியராக இருந்தார்.  
1956-ஆம் ஆண்டு 2,500 ரிங்கிட் செலவில் புதிய கட்டடம் எழுப்பப் பட்டது. அதன்பின் கோலா குபு பாரு தோட்டத்தில் உள்ள மாணவர்களும் இப்பள்ளியில் சேர்ந்து பயின்றனர். 2012-ஆம் ஆண்டில் அந்த எண்ணிக்கை 345-ஆக உயர்ந்தது. இப்பள்ளியின் தலைமையாசிரியராக திருமதி.பெ.மஞ்சுளா பணியாற்றினார்.  
2020-ஆம் ஆன்டு புள்ளி விவரங்களின்படி இந்தப் பள்ளியில் 287 மாணவர்கள் பயில்கிறார்கள். 25 ஆசிரியர்கள் பணியாற்றுகிறார்கள்.
# வேட்டையாடிய பிரான் கோயில்

**வேட்டையாடிய பிரான் கோயில்** அல்லது **பேட்ராய சாமி கோயில்** (பேட்டே என்ற கன்னட சொல்லுக்கு வேட்டை என்று பொருள்) என்பது கிருட்டிணகிரி மாவட்டம், தேன்கனிக்கோட்டையில் உள்ள கோயிலாகும். இக்கோயில் சுமார் 1500 ஆண்டுகள் பழமையானது என்று கருதப்படுகிறது. இந்த கோவிலை பற்றிய சிறப்புகளை ஸ்கந்த புராணம் எனும் நூலில் 8-ஆம் அத்தியாத்தில் குறிப்பிட்டப்பட்டுள்ளது.
# வேட்டையாடிய பிரான் கோயில்

## தலவரலாறு

சுமார் 3000 வருடங்களுக்கு முன்பு கண்வ முனிவர் தவம் செய்தபோது தேவகண்டன் என்ற அரக்கன் புலியுருவில் வந்து அவர் தவத்துக்கு இடையூறு செய்தான். அப்போது கண்வ முனிவர் பெருமாளை வேண்டினார். பெருமாள் கண்வ முனிவர் முன் தோன்றி "டெங்கனி" என்ற கட்கத்தை கொண்டு தேவகண்டன் என்ற அரக்கனை வேட்டையாடி கொன்றதால் இங்குள்ள பெருமாளுக்கு 'வேட்டையாடிய பிரான்' எனப் பெயர் பெற்றதாக தலவரலாறு கூறுகிறது.  
தேன்கனிக்கோட்டை என பெயர் வரக் காரணம் பெருமாள் 'டெங்கனி' என்ற கட்கத்தை கொண்டு வதம் செய்ததால் டெங்கனிபுரம் என்ற பெயர் வந்ததாகவும் பின் டெங்கனிபுரத்தில் இருந்த தரை கோட்டையால் டெங்கனிக்கோட்டை என்ற பெயர் பெற்றதாகவும் அதன் பின் அந்த பெயர் மருவி தேன்கனிக்கோட்டை என்று தற்போது அழைக்கப்படுகிறது.
# வேட்டையாடிய பிரான் கோயில்

## மங்கலாசாசனம்

இத்திருப்பதிக்கு ஏற்றம் செய்து உபந்யாச ரத்னேயாதி அநேகபிருதாந்திகரான வித்வான் பூவராஹாச்சார்ய சுவாமிகள் மங்களாசாசனம் செய்திள்ளார்.
# வேட்டையாடிய பிரான் கோயில்

## கோயிலின் அமைப்பு

வேட்டையாடிய பிரான் ஸ்ரீதேவி, பூதேவி உடன் காணப்படுகிறார். இராமர், லட்சுமணன், சீதை, அனுமான் ஆகியோருக்கும் தனிச்சந்நிதி அமைந்துள்ளது. ஆனுமாருக்கு தனிச் சன்னதியும் உள்ளது.  
வேணுகோபாலன், ருக்மிணி, சத்யபாமா உடன்சந்நிதியில் காணப்படுகின்றார். ஆழ்வார்கள் சன்னதியும், இராமானுசருக்கு ஒரு தனி சன்னதியும் உள்து.
# வேட்டையாடிய பிரான் கோயில்

## திருவிழா

இக்கோயிலில் கன்னட பஞ்சாங்கத்தின்படி திருவிழாக்கள் நடத்தப்படுகின்றன. ஆண்டுதோறும் தமிழ் மாதமான சித்திரையில் தேர்த்திருவிழா சிறப்பாக கொண்டாடப்படுகிறது. தமிழ்நாடு, கர்நாடக, ஆந்திர பிரதேசம், மகாராஷ்டிர என பல்வேறு மாநிலங்களிலிருந்து பல்லாயிரக்கணக்கான மக்கள் விழாவில் கூடுகின்றனர். கிருஷ்ண ஜெயந்தியன்று திருமஞ்சன உற்சவம் நடக்கிறது.மறுநாள் உறியடி உற்சவம் நடக்கிறது.
# தேவாரப்பாடல் பெற்ற காவிரி வட கரைத்தலங்களின் பட்டியல்

**தேவாரப்பாடல் பெற்ற காவிரி வட கரைத்தலங்களின் பட்டியல்** தேவாரப் பாடல் பெற்ற, சோழ நாட்டு காவிரியாற்றின் வட கரையில் அமைந்துள்ள, சிவன் கோயில்களைக் கொண்ட பட்டியலாகும்.
# தேவாரப்பாடல் பெற்ற காவிரி வட கரைத்தலங்களின் பட்டியல்

## பாடல் பெற்ற தலங்கள்

தேவாரப் பாடல் பெற்ற தலங்களில் தொண்டை நாடு (32), நடு நாடு (22), காவிரியாற்றின் வட கரை (63), காவிரியாற்றின் தென் கரை(128), பாண்டிய நாடு (14),கொங்கு நாடு (8), மலை நாடு (1), துளுவ நாடு (1), வட நாடு (5), ஈழ நாடு (2), புதிதாக கண்டுபிடிக்கப்பட்ட காவிரி தென்கரைத் தலமான திருவிடைவாய் மற்றும் திருக்கிளியன்னவூர் ஆகிய இடங்களில் காணப்படுகின்ற 276 சிவன் கோயில்கள் அடங்கும்.
# தேவாரப்பாடல் பெற்ற காவிரி வட கரைத்தலங்களின் பட்டியல்

## காவிரி வட கரைத் தலங்கள்

காவிரியாற்றின் வட கரையில் அமைந்துள்ள தலங்கள் இறைவன் மற்றும் தலத்தின் பெயர்களை அடிப்படையாகக் கொண்டு தனித்தனியாகத் தரப்பட்டுள்ளன.
# தேவாரப்பாடல் பெற்ற காவிரி வட கரைத்தலங்களின் பட்டியல்

## காவிரி வட கரைத் தலங்கள்

### அகர வரிசையில் இறைவன் பெயர்கள்

1. அக்னீஸ்வரர், திருகஞ்சனூர்
1. அமிர்தகடேசர், திருக்கடம்பூர்
1. அருட்சோமநாதர், நீடூர்
1. ஆபத்சகாயநாதர், திருப்பழனம்
1. ஆபத்சகாயேஸ்வரர், பொன்னூர்
1. ஆம்பிரவன நாதர், மாந்துறை
1. ஆரண்ய சுந்தரேஸ்வரர், கீழை திருக்காட்டுப்பள்ளி
1. உச்சிநாதர், சிவபுரி
1. உத்வாகநாதர், திருமணஞ்சேரி
1. எழுத்தறிநாதர், திருஇன்னம்பர்
1. ஐயாரப்பர், திருவையாறு
1. ஐராவதேஸ்வரர், திருமணஞ்சேரி
1. கடைமுடிநாதர், கீழையூர்
1. கண்ணாயிரமுடையார், குறுமாணக்குடி
1. கல்யாணசுந்தரேஸ்வரர், வேள்விக்குடி
1. கற்கடேஸ்வரர், திருந்துதேவன்குடி (நண்டாங்கோவில்)
1. குற்றம்பொறுத்தநாதர், தலைஞாயிறு
1. கோடீஸ்வரர், கொட்டையூர்
1. குந்தளேஸ்வரர், திருக்குரக்கா
1. சத்தபுரீசுவரர், திருக்கோலக்கா
1. சத்யகிரீஸ்வரர், திருசேய்ஞலூர்
1. சத்யவாகீஸ்வரர், அன்பில் ஆலாந்துறை
1. சாட்சி நாதேஸ்வரர், திருப்புறம்பியம்
1. சாயாவனேஸ்வரர், சாயாவனம்
1. சிவயோகிநாத சுவாமி , திருவியலூர்
1. சிவலோகத்தியாகர், ஆச்சாள்புரம்
1. சிவலோகநாதர், திருப்புங்கூர்
1. சுந்தரேஸ்வரர், அன்னப்பன்பேட்டை
1. சுவேதஆரன்யேஸ்வரர் கோயில், திருவெண்காடு
1. செஞ்சடையப்பர், திருப்பனந்தாள்
1. செம்மேனி நாதர், திருக்கானூர்
1. சௌந்தரேசுவரர், திருநாரையூர்
1. ஞீலிவனேஸ்வரர், திருப்பைஞ்ஞீலி
1. தயாநிதீஸ்வரர், வடகுரங்காடுதுறை
1. திருக்கோடீஸ்வரர், திருகோடிக்கா
1. திருமூலநாதர், திருபாற்றுறை
1. திருமேனியழகர், திருமகேந்திரப்பள்ளி
1. துயரந்தீர்த்தநாதர், திருஓமாம்புலியூர்
1. நடராஜர், சிதம்பரம்
1. நீலகண்டேஸ்வரர், இலுப்பைப்பட்டு
1. நெய்யாடியப்பர், திருநெய்த்தானம்
1. பசுபதிநாதர், திருபந்தனைநல்லூர்
1. பதஞ்சலி நாதர், திருக்கானாட்டுமுல்லூர்
1. பல்லவனேஸ்வரர், திருபல்லவனீச்சுரம்
1. பாசுபதேஸ்வரர், திருவேட்களம்
1. பாலுகந்த ஈஸ்வரர், திருஆப்பாடி
1. பால்வண்ணநாதர், திருக்கழிப்பாலை
1. பிரம்மபுரீசர், சீர்காழி
1. பிராண நாதேஸ்வரர்,திருமங்கலக்குடி
1. மரகதேஸ்வரர், திருஈங்கோய்மலை
1. மகாலட்சுமி ஈசர், திருநின்றவூர்
1. மாணிக்கவண்ணர், வாழ்கொளிப்புத்தூர்
1. மாற்றுறை வரதீஸ்வரர், திருப்பாச்சிலாச்சிராமம் (திருவாசி)
1. முல்லைவனநாதர்,திருமுல்லைவாயில்
1. வடமூலநாதர், திருப்பழுவூர்
1. வஜ்ரதம்ப நாதர், திருமழபாடி
1. விசயநாதர், கோவிந்தபுத்தூர் (விசயமங்கை)
1. வியாக்ர புரீசர், திருப்பெரும்புலியூர்
1. வில்வவனநாதர், திருவைகாவூர்
1. வீரட்டானேசுவரர், கொருக்கை
1. வெள்ளடையீசுவரர், திருக்குருகாவூர்
1. வைத்தியநாதர், திருபுள்ளிருக்குவேளூர் (வைத்தீஸ்வரன் கோவில்)
1. ஜம்புகேஸ்வரர், திருவானைக்கா
# தேவாரப்பாடல் பெற்ற காவிரி வட கரைத்தலங்களின் பட்டியல்

## காவிரி வட கரைத் தலங்கள்

### அகர வரிசையில் தலத்தின் பெயர்கள்

1. அன்பில் சத்தியவாகீசுவரர் கோயில்
1. அன்னப்பன்பேட்டை சுந்தரேஸ்வரர் கோயில்
1. ஆச்சாள்புரம் சிவலோகத்தியாகர் கோயில்
1. இலுப்பைபட்டு நீலகண்டேஸ்வரர் கோயில்
1. இன்னம்பூர் எழுத்தறிநாதர் கோயில்
1. ஈங்கோய்மலை மரகதாசலேசுவரர் கோயில்
1. ஓமாம்புலியூர் பிரணவ வியாக்ரபுரீசுவரர் கோயில்
1. கஞ்சனூர் அக்னீஸ்வரர் கோயில்
1. கானாட்டம்புலியூர் பதஞ்சலீஸ்வரர் கோயில்
1. கீழப்பழுவூர் வடமூலேசுவரர் கோயில்
1. கீழையூர் கடைமுடிநாதர் கோயில்
1. குறுமாணக்குடி கண்ணாயிரமுடையார் கோயில்
1. கொட்டையூர் கோடீஸ்வரர், கைலாசநாதர் கோயில்
1. கொருக்கை வீரட்டேஸ்வரர் கோயில்
1. கோவிந்தபுத்தூர் கங்காஜடேஸ்வரர் கோயில்
1. சாயாவனம் சாயாவனேஸ்வரர் கோயில்
1. சிதம்பரம் தில்லை நடராஜர் திருக்கோயில்
1. சிவபுரி உச்சிநாதர் கோயில்
1. சீர்காழி சட்டைநாதர் கோயில்
1. சேங்கனூர் சத்தியகிரீஸ்வரர் கோயில்
1. தலைஞாயிறு குற்றம் பொறுத்த நாதர் கோயில்
1. திருக்கழிப்பாலை பால்வண்ணநாதர் கோயில்
1. திருக்காட்டுப்பள்ளி ஆரண்யேஸ்வரர் கோயில்
1. திருக்கானூர் செம்மேனிநாதர் கோயில்
1. திருக்குரக்கா குந்தளேஸ்வரர் கோயில்
1. திருக்குருகாவூர் வெள்ளடைநாதர் கோயில்
1. திருக்கோடிக்காவல் கோடீஸ்வரர் கோயில்
1. திருக்கோலக்கா சப்தபுரீஸ்வரர் கோயில்
1. திருந்துதேவன்குடி கற்கடேஸ்வரர் கோயில்
1. திருநாரையூர் சவுந்தர்யேஸ்வரர் கோயில்
1. திருநின்றியூர் மகாலட்சுமீஸ்வரர் கோயில்
1. திருப்பழனம் ஆபத்சகாயேஸ்வரர் கோயில்
1. திருப்பனந்தாள் அருணஜடேசுவரர் கோயில்
1. திருப்பாற்றுறை ஆதிமூலேசுவரர் கோயில்
1. திருப்புறம்பியம் சாட்சிநாதேஸ்வரர் கோயில்
1. திருப்புன்கூர் சிவலோகநாதர் கோயில்
1. திருப்பெரும்புலியூர் வியாக்ரபுரீஸ்வரர் கோயில்
1. திருப்பைஞ்ஞீலி ஞீலிவனேசுவரர் கோயில்
1. திருமகேந்திரப்பள்ளி திருமேனியழகர் கோயில்
1. திருமங்கலக்குடி பிராணநாதேஸ்வரர் கோயில்
1. திருமணஞ்சேரி உத்வாகநாதர் சுவாமி கோயில்
1. திருமழபாடி வைத்தியநாதர் கோயில்
1. திருமுல்லைவாசல் முல்லைவன நாதர் கோயில்
1. திருவாசி மாற்றுரைவரதீசுவரர் கோயில்
1. திருவாய்பாடி பாலுகந்தநாதர் கோயில்
1. திருவாளப்புத்தூர் மாணிக்கவண்ணர் கோயில்
1. திருவானைக்கா ஜம்புகேசுவரர் கோயில்
1. திருவிசநல்லூர் யோகநந்தீஸ்வரர் கோயில்
1. திருவெண்காடு சுவேதாரண்யேசுவரர் கோயில்
1. திருவேட்களம் பாசுபதேஸ்வரர் திருக்கோயில்
1. திருவேள்விக்குடி கல்யாண சுந்தரேஸ்வரர் கோயில்
1. திருவைகாவூர் வில்வவனேசுவரர் கோயில்
1. திருவையாறு ஐயாறப்பன் கோயில்
1. தில்லைஸ்தானம் நெய்யாடியப்பர் கோயில்
1. நீடூர் சோமநாதர் கோயில்
1. பந்தநல்லூர் பசுபதீஸ்வரர் கோயில்
1. பூம்புகார் பல்லவனேஸ்வரர் கோயில்
1. பொன்னூர் ஆபத்சகாயேஸ்வரர் கோயில்
1. மாந்துறை ஆம்ரவனேசுவரர் கோயில்
1. மேலக்கடம்பூர் அமிர்தகடேஸ்வரர் கோயில்
1. மேலத்திருமணஞ்சேரி ஐராவதேஸ்வரர் கோயில்
1. வடகுரங்காடுதுறை தயாநிதீஸ்வரர் கோயில்
1. வைத்தீஸ்வரன் கோயில் வைத்தியநாதர் கோயில்
# தேவாரப்பாடல் பெற்ற காவிரி வட கரைத்தலங்களின் பட்டியல்

## இவற்றையும் காண்க

- தேவாரத் திருத்தலங்கள்
- தேவாரப்பாடல் பெற்ற தொண்டை நாட்டு தலங்களின் பட்டியல்
- தேவாரப்பாடல் பெற்ற நடு நாட்டு தலங்களின் பட்டியல்
- தேவாரப்பாடல் பெற்ற காவிரி தென்கரைத்தலங்களின் பட்டியல்
- தேவாரப்பாடல் பெற்ற பாண்டிய நாட்டு தலங்களின் பட்டியல்
- தேவாரப்பாடல் பெற்ற கொங்கு நாட்டு தலங்களின் பட்டியல்
- தேவாரப்பாடல் பெற்ற வட நாட்டு தலங்களின் பட்டியல்
- தேவாரப் பாடல் பெற்ற ஈழ நாட்டு தலங்களின் பட்டியல்
# திருத்தொண்டர்கள் அணியின் முதல் கர்தினால்

**திருத்தொண்டர்கள் அணியின் முதல் கர்தினால்** என்பவர் கத்தோலிக்க கர்தினால்களுல் திருத்தொண்டர்கள் அணியின் மூத்த கர்தினால் ஆவார். திருத்தந்தைத் தேர்தலில் புதிய திருத்தந்தை தேர்வு செய்யப்பட்டப்பின்பு (தேர்ந்தெடுக்கப்பட்டவர் ஆயராக இல்லாதிருப்பின் கர்தினால் முதல்வரால் அவருக்கு ஆயர்நிலை திருப்பொழிவு செய்யப்பட்டப்பின்பு) அவரின் பெயரை உலகிற்கு அறிவிக்கும் உரிமை இவருக்கு உரியது. *Habemus Papam* என இலத்தீனில் அறியப்படும் இவ்வறிவிப்பு வத்திக்கான் நகரின் புனித பேதுரு பேராலய உப்பரிகையிலிருந்து அறிவிக்கப்படுவது வழக்கம்.  
முக்காலத்தில் திருத்தந்தையின் முடிசூட்டு விழாவில் புதிய திருத்தந்தைக்கு முடிசூட்டி அவருக்கு தோள் துகிலை (pallium) அணிவிக்கும் உரிமையும் இவருக்கு இருந்தது. ஆயினும் 1978இல் திருத்தந்தை முதலாம் யோவான் பவுல் முடிசூட்டு விழாவுக்குப்பதில் பதவியேற்பு விழாவினைக்கொண்டாடினார். அவருக்குப்பின் வந்த திருத்தந்தையரும் இவ்வழக்கத்தையேப் பின்பற்றியதால் முடிசூட்டும் வழக்கம் இல்லாமற்போயிற்று.  
உரோமைத் தலைமைக்குருவான திருத்தந்தைக்குப் பதிலாக உயர் மறைமாவட்ட ஆயர்களுக்கு தோள் துகிலை அணிவிக்கவோ அல்லது அதை அவர்களுடைய பதிலாள்களுக்கு அளிக்கவோ இவருக்கு உரிமை உண்டு.